Актуальнае пытанне – рамонт гарадскіх дарог. Па словах Аляксандра Наўныкі, ёсць папярэдняя дамоўленасць з аблвыканкамам пра выдаткоўванне ў наступныя гады сродкаў на гэтыя мэты. А дагэтуль, падкрэсліў старшыня райвыканкама, было б правільна завяршыць работы па газіфікацыі, ажыццявіць, дзе патрэбна, замену кабеляў сувязі і труб водаправодна-каналізацыйнай гаспадаркі з перспектывай развіцця горада, каб пасля рамонту дарожнага пакрыцця зноў не вяртацца да гэтай тэмы.